सिटीलाई लगातार तेस्रो हारको डर
म्यान्चेस्टर सिटीलाई सात वर्षयताको एउटा यस्तो डरले सताइरहेको छ, जुन दुर्लभ जस्तै छ । त्यो भनेको इंग्लिस प्रिमियर लिगमा लगातार तेस्रो हार । सिटीले शनिबार ब्राइटनको आथित्य गर्दैछ । यही बेला चेल्सी जुरमुराएको छ र यो आर्सनलका लागि परीक्षा हुने निश्चित छ । लिग अंक तालिकाको शीर्ष चारमा रहेका टिमसामू नै यसपल्ट ठूलो चुनौती छ र यसको पहिलो स्वाद चाख्नेछ, लिभरपुलले । यो साता रहेको मर्सिसाइड डर्बीको समय ।
लन्डन — म्यान्चेस्टर सिटीलाई सात वर्षयताको एउटा यस्तो डरले सताइरहेको छ, जुन दुर्लभ जस्तै छ । त्यो भनेको इंग्लिस प्रिमियर लिगमा लगातार तेस्रो हार । सिटीले शनिबार ब्राइटनको आथित्य गर्दैछ । यही बेला चेल्सी जुरमुराएको छ र यो आर्सनलका लागि परीक्षा हुने निश्चित छ । लिग अंक तालिकाको शीर्ष चारमा रहेका टिमसामू नै यसपल्ट ठूलो चुनौती छ र यसको पहिलो स्वाद चाख्नेछ, लिभरपुलले । यो साता रहेको मर्सिसाइड डर्बीको समय ।लिभरपुलका लागि यो सिजन अचम्मले राम्रो चलिरहेको छ, यदि पुरानो सिजनलाई आधारमा मान्ने हो भने । योर्गन क्लोपको प्रशिक्षणमा लिभरपुलको पुनर्जन्म भइरहेको पनि मानिन्छ । त्यसैले लयमा देखिएको लिभरपुल शीर्ष स्थानबाट खालि तीन अंककै दुरीमा मात्र छ । त्यसको ठीक विपरीत स्थितिमा छ, एभरटन । लिगका सुरुआती आठ खेलबाट उसले सातै अंक मात्र बटुलेको छ, तय देखिन्छ, यसपल्ट पनि उनको काम भनेको रेलिगेसनबाट बच्न संघर्ष गर्ने नै हो ।फेरि सन् १९९९ यता ‘टफिज’ ले एनफिल्डमा जित्न सकेको छैन् । अहिलेका एभरटन व्यवस्थापक सिन डेच पनि अचम्म मान्छन् र भन्छन्, ‘यो तथ्यांक वास्तवमै अविश्वसनीय छ । तर हामीलाई थाहा छ, एनफिल्डमा लिभरपुल कति बलियो हुने गर्छ भनेर । यो तथ्यांक फेरिनु आवश्यक छ । हामीले त्यहाँ नजितेको धेरै भयो, तर एनफिल्डमा खेल्न गाह्रो पनि छ ।’ क्लोपले पछिल्ला दुई खेलबाट एकै अंक मात्र बटुलेको छ र खेलाडी छनोटमा उनलाई तनाव पनि छ ।शनिबारको खेल स्थानीय समय अनुसार साढे ११ बजे सुरु हुनेछ, यो समय क्लोपलाई पटक्कै चित्त बुझेको छैन् । दक्षिण अमेरिकाको विश्वकप छनोट खेलेर भर्खर मात्रै लिभरपुलका केही खेलाडी आइपुगेका छन् । अर्जेन्टिनाका लागि एलेक्स म्याक एलिस्टर, लुइस डिजा र डारविन नुनेज तीनै जनाले आ–आफ्नो देशका लागि पूरा ९० मिनेट खेलेका छन् । त्यसैले उनीहरू लिभरपुल आउने बित्तिकै मैदानमा उत्रेर खेल्न गाह्रो पनि हुन सक्ने छ ।अर्कोतर्फ दुई साताअघि आर्सनलले अन्तिम समयको गोलको मदतले सिटीलाई हराएको थियो । त्यस जितपछि आर्सनललाई के विश्वास हुन थालेको छ भने सायद उसको २० वर्ष लामो लिग उपाधिको तृष्णा यसपल्ट मेटिन सक्छ । मिखेल आर्टेटाको आर्सनल लिग अंक तालिकाको दोस्रो स्थानमा छ, आफ्नो उत्तरी लन्डनको प्रतिद्वन्द्वी टिम टोटनहमको ठीक पछाडि । यी दुई टिमबीच गोल अन्तर मात्र कारक रहेको छ । चेल्सीविरुद्धको खेल जिते, आर्सनल शीर्ष स्थानमा उक्लनेछ ।चेल्सीका लागि भने अन्तर्राष्ट्रिय विश्राम गलत समयमा आएको छ, किनभने उसले भर्खरै जसो लय समाट्न थालेको थियो । मउरिसो पोचेटिनोको चेल्सीले लगातार दोस्रो खेल जितेको थियो, लिगमा । फुलहम र बर्नलीमाथि उसले छ गोल गरेको थियो । तर उसका लागि चेल्सीको सामना गर्नु फरक कथा हुनेछ । सन् २०१८ यता चेल्सीले लिगमा आर्सनललाई हराउन सकेको छैन् । यो क्रम जारी रहे, फेरि पोचेटिनो उदास हुनेछन् ।सिटी भने आर्सनलसँगै उल्भ्सविरुद्ध पराजित रहेको थियो । पेप ग्वार्डिओला आएयता सन् २०१८ पछि सिटी लगातार दुई खेलमा हारेको यो नै पहिलो थियो । सन् २०१६ मा जति बेला सिटीमा प्रशिक्षक थिए, म्यानुएल पिलेग्रेनी, ठीक त्यही बेला सिटी लगातार तीन खेलमा पराजित रहेको थियो । ग्वार्डिओला के मान्छन् भने ब्राइटनका रोबर्टो ड जेरबी पछिल्ला दुई दशककै सबैभन्दा प्रभावशाली प्रशिक्षक हुन् । तर ब्राइटन आफै यसपल्ट युरोपमा खेल्न परेकोले लिगमा तालमेल मिलाउन संघर्षरत छ । 